Diari Oficial de la Generalitat Valenciana


Sumari del DOGV 7005, del 17-04-2013 (2013/3483)

Subhasta d'un bé immoble a Navarrés.
------------------------------------

### Dades del document

Número de DOGV
:   7005

Data del DOGV
:   17-04-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/3483


Organisme emissor
:   Notaria de José Luis Navarro Comín

Tipus de document
:   Subhasta

Subhasta d'un bé immoble a Navarrés. [2013/3483]  
José Luis Navarro Comín, notari del Col·legi de València, amb residència a Enguera, faig saber que en la meua notaria, sítia a Enguera (València), es tramita la venda extrajudicial, de conformitat amb l'article 129 de la Llei Hipotecària, de la finca hipotecada següent:  
Rústica. Camp de terra campa de secà, de nou fanecades d'extensió, o siga, setanta-quatre àrees i setanta-nou centiàrees, en terme de Navarrés, partida del Camí d'Aiora. Confronta: al nord, amb la Rambla; al sud, amb terres de Rosario Beltrán Castelló; a l'est, de José Roig Argente; i a l'oest, d'Encarnación Pellón Juan i Salvador Castelló Argente.  
Inscripció: en el Registre de la Propietat d'Enguera, al tom 98, llibre 4 de Navarrés, foli 81, finca 458.  
Escau la subhasta de la finca, i se'n fan saber les condicions:  
1. Tindrà lloc en la meua notaria, sítia a Enguera (València), avinguda d'Espanya, sense número, entrada pel carrer en projecte, local 5.  
2. S'assenyala la primera subhasta per al dia 17 de maig de 2013, a les 11.00 hores; sent-ne el tipus base de la finca el de cent noranta-quatre mil cinc-cents euros (194.500 €).  
Si no hi ha postor o si resultara fallida, la segona subhasta s'assenyala per al dia 18 de juny de 2013, a les 11.00 hores; el tipus de la qual serà el 75 per cent de la primera; en els mateixos casos, la tercera subhasta serà el 19 de juliol de 2013, a les 11.00 hores, i, per aplicació dels límits de l'article 671 de la Llei d'Enjudiciament Civil, no s'admetrà postura per un import inferior al 60 per cent del tipus de taxació fixat per a la primera subhasta; i si hi haguera pluralitat de millores en la tercera subhasta, la licitació entre millorants i millor postor s'assenyala per al quint dia hàbil següent a aquell en què s'haguera millorat la postura, a les 11.00 hores.  
La documentació i el certificat del registre a què fan referència els articles 236.a i 236.b del Reglament Hipotecari poden consultar-se en la notaria (l'adreça de la qual ha de consultar-se en el col·legi notarial per motius concrets), de dilluns a divendres de 10.00 a 14.00 hores. S'entendrà que tot licitador accepta com a suficient la titulació aportada. Les càrregues, els gravàmens i els assentaments anteriors a les hipoteques que s'executen quedaran subsistents. Els licitadors hauran de consignar, prèviament a la subhasta, en la notaria, una quantitat equivalent al 30 per cent del tipus que corresponga en la primera i segona subhasta i en la tercera un 20 per cent del tipus de la segona, per mitjà de xec bancari a nom del notari. Podran fer-se postures per escrit en plec tancat, acompanyades del justificant del depòsit previ, fins al moment de la subhasta. Només l'adjudicació a favor del creditor requeridor o la rematada a favor seu o d'un creditor posterior podrà fer-se amb la condició de cedir-les a un tercer.  
  
Enguera, 3 d'abril de 2013.- El notari: José Luis Navarro Comín.